**Nilsiän yhtenäiskoulun järjestyssäännöt 1.11.2025 alkaen**

**1. Yhteisön jäsenenä**

Olen osa kouluyhteisöä. Noudattamalla järjestyssääntöjä edistän kaikkien koulutyön sujuvuutta, viihtyvyyttä ja turvallisuutta kaikessa koulun toiminnassa.

**2. Käytös ja hyvät tavat**

* Käyttäydyn kohteliaasti ja noudatan hyviä tapoja.
* Noudatan henkilökunnan antamia ohjeita.
* Kiroilu, kiusaaminen, häirintä, syrjintä ja väkivalta eivät kuulu kouluun.

**3. Koulualue ja välitunnit**

* Koulualueeseen kuuluvat koulun käytössä olevien kiinteistöjen tontit.
* Välituntialuetta ovat koulurakennukset ja sisäpihat.
* En poistu välituntialueelta kouluaikana ilman opettajan lupaa.
* Alakoululaiset odottavat yläkoulun puolella alkavia tuntejaan alakoululla.

**4. Ympäristö ja omaisuus**

* Minulla on oikeus viihtyisään kouluympäristöön ja velvollisuus pitää se siistinä.
* Käsittelen yhteistä omaisuutta huolellisesti ja vastaan aiheuttamistani vahingoista.

**5. Liikkuminen ja kulkuneuvot**

* Säilytän kulkuneuvot niille osoitetuilla paikoilla.
* Koulupäivän aikana (klo 8–17) en käytä kulkuneuvoja koulun välituntialueilla.

**6. Kouluaika ja koulumatkat**

* Kouluaika määräytyy lukujärjestyksen mukaan ja voi sisältää myös lukujärjestyksestä poikkeavaa toimintaa koulun ulkopuolella. Koulupäivä alkaa, kun saavun koulualueelle.
* Aamuisin alakoulun välituntialueella on valvontaa klo 8.40–8.55.
* Oppilaat voivat saapua kouluun kävellen, pyörällä tai muulla turvallisella kulkutavalla.
* Koulu suosittelee, että pyöräily aloitetaan vasta, kun oppilas hallitsee liikennesäännöt ja reitti kouluun on turvallinen. Huoltaja arvioi lapsen valmiuden pyöräillä koulumatkat.
* Koulukyyditystä odotan koulun iltapäiväkerhon tilassa tai nuorisotalon tiloissa (koskee 5.–9.-luokkalaisia oppilaita).
* Koulukuljetuksissa noudatan annettuja sääntöjä ja ohjeita.

**7. Oppitunnit ja työrauha**

* Annan työrauhan oppilastovereille ja opettajille.
* Saavun oppitunneille ajoissa ja opiskeluvälineet mukanani.
* En käytä ulkovaatteita ja päähineitä oppitunneilla ja ruokalassa.
* Alakoulussa matkapuhelin pidetään suljettuna tai äänettömänä koululaukussa koulupäivän ajan. Yläkoulussa puhelimet kerätään oppitunnin alussa niille varattuun paikkaan.
* Puhelimen käyttö oppitunneilla on sallittua vain opettajan luvalla. Ruokalassa puhelinta ei käytetä.
* Mikäli opettaja ei ole saapunut oppitunnille 10 minuutin kuluessa, joku oppilaista hakee ohjeet naapuriluokasta tai kansliasta.

**8. Turvallisuus ja ilmoittaminen**

* En tuo kouluun teräaseita, räjähteitä tai muita vahingontekovälineitä.
* En käytä enkä pidä hallussani tupakka- tai nikotiinivalmisteita tai vastaavia alaikäisiltä kiellettyjä valmisteita enkä esiinny päihteiden vaikutuksen alaisena koulualueella tai kouluaikana.
* Ilmoitan viipymättä aikuiselle tapaturmasta, vahingosta, ilkivallasta, järjestyshäiriöstä, kiusaamisesta tai väkivallasta.

**9. Sairastuminen koulupäivän aikana**

* Jos sairastun koulupäivän aikana, pyydän luvan lähteä kotiin opettajalta, luokanohjaajalta tai terveydenhoitajalta.

**10. Järjestyssääntöjen rikkominen ja seuraamukset**

* Järjestyssääntöjen rikkomisessa ja seuraamusten langettamisessa toimitaan perusopetuslain mukaisesti.
* Opettajien valvontavastuu koskee koulualuetta ja koulun tapahtumia koulupäivän aikana.
* Rikkeen jälkeen oppilaan kanssa käydään kasvatuskeskustelu ja tapahtuma kirjataan.
* Toistuvista tai vakavista rikkomuksista järjestetään virallinen kasvatuskeskustelu oppilaan, huoltajan ja opettajan kesken kouluajan ulkopuolella.
* Tarvittaessa voidaan antaa kirjallinen varoitus tai määrätä määräaikainen erottaminen. Huoltajalle varataan mahdollisuus tulla kuulluksi.